ITD มือทอง! คว้างานก่อสร้างอาคารรพ.จุฬาภรณ์ ขนาด 400 เตียง มูลค่า 7.5 พันลบ.
ITD มือทอง! คว้างานก่อสร้างอาคารรพ.จุฬาภรณ์ ขนาด 400 เตียง ส่วนขยายเพิ่มเติม มูลค่า 7.5 พันลบ.มีระยะเวลาก่อสร้าง 1,460 วัน
22 พ.ย. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า เมื่อวันที่ 17 พ.ย. ที่ผ่านมา บริษัทได้ร่วมลงนามในสัญญาก่อสร้าง กับ ราชวิทยาลัยจุฬาภรณ์ เพื่อดำเนินการก่อสร้างอาคารโรงพยาบาลจุฬาภรณ์ ขนาด 400 เตียง ส่วนขยายเพิ่มเติม การให้บริการทางการแพทย์ ระยะที่ 1 โดยมีมูลค่างาน 7,495 ล้านบาท (รวมภาษีมูลค่าเพิ่ม) มีระยะเวลาก่อสร้าง 1,460 วัน
สำหรับลักษณะงาน ประกอบด้วยการก่อสร้างอาคารโรงพยาบาล อาคารวิทยาลัยวิทยาศาสตร์การแพทย์จุฬาภรณ์ อาคารหอพักและร้านค้า ประกอบด้วยงานวิศวกรรมโครงสร้าง งานสถาปัตยกรรม งานระบบไฟฟ้าและสื่อสาร งานระบบสุขาภิบาล งานดับเพลิงและป้องกันอัคคีภัย งานระบบปรับอากาศและระบายอากาศ งานระบบก๊าซทางการแพทย์ งานลิฟต์และบันไดเลื่อน งานตกแต่งภายในอาคาร งานครุภัณฑ์จัดซื้อและจัดจ้าง งานภูมิทัศน์ และผังบริเวณและก่อสร้างอื่น